  Майя Бывальцева «Справедливая Россия» партилэн Удмуртиысь улосвыл ёзэтэзлэн кенешезлы тӧрое Фарид Юнусовез бырйизы. Иворъёсъя «Удмуртия» агентстволы со сярысь вераз «Справедливая Россия» улосвыл газетлэн редакторез Иван Белов. Солэн кылъёсызъя, партилэн улосвыл ёзэтэзлэн конференциез туннэ, 26-тӥ толсуре, ортчиз. «Улосвыл ёзэтлэн кенешезлы тӧрое тросгес куараен быръемын Фарид Юнусов», — вераз Белов. Тодэ вайытом, толсур кутсконын тодмо луиз, Виктор Шудегов «Справедливая Россия» партилэн улосвыл ёзэтэзлэн кивалтӥсез интыысь кошкыны малпа шуыса. Партилэн Кун Кенешысь фракциезлэсь кивалтӥсьсэ бушам интые ӵектӥз политикая огазеяськонлэн Шор Кенешезлэн азьвалтэтэз. Тегъёс: Политика Мерлык Ижкар Удмуртия СправедливаяРоссия  